Here is a page extracted from Wikipedia that may contain CSS, HTML, and a lot of unformatted text.

Title: نص شمالي د لأرض
Content: نّص شّمالي د لأرض هيّا لمنطقة ديال لأرض لي جات ف شّمال ديال خط سّتيواء. 60.7% ديال لمساحة د نّص شّمالي د لأرض مغطية ب لما، ؤ كاتحتاوي علا كتر من 67% ديال لمساحة د ليابسة د لأرض. ف 2015، 6.5 مليار د بنادم كانو عايشين ف نّص شّمالي، شّي لي كيمتّل كتر من 87% ديال لباشار ديك سّاعة.

ب سباب لميلان د لمحور د لأرض، لفصول د لعام كيختالفو ما بين نّص شّمالي ؤ نّص لجانوبي. متلاً فاش كيكون لخريف ف نّص شمالي، كيكون فصل رّبيع ف نّص لجانوبي. حاجة خرة لي كاتختالف ما بين هاد جّوج نصوصا د لأرض، هيّا تّيجاه ديال قوة كوريوليس، لي كاتأتر ف لعوامل لجوية بحال تّيارات د لما ؤ لهوا. مي عكس ماكيعتاقدو بعض نّاس، هاد لمفعول ماعندو حتا تأتير علا تّيجاه باش كيدور لما لي كيسيل ف دّيور، ف لاڤابو متلاً.

عيون لكلام 

لأرض